दिखावे की कार्रवाई; जेसीबी से उखाड़े सिर्फ 3 आरा मिल, जब्त
गिरिडीहजिले में अवैध आरा मीलों के खिलाफ छापामारी अभियान की मुहिम वन विभाग पश्चिमी प्रमंडल ने शुरू कर दी है। वहीं पूर्वी प्रमंडल तैयारी में जुटा है। शनिवार को इस अभियान की शुरूआत धनवार से प्रारंभ की गई है। जहां पश्चिमी डीएफओ जेपी केशरी के नेतृत्व में कार्रवाई करते तीन आरा मीलों को जब्त किया गया। तीनों आरा मीलों से बड़े पैमाने पर अवैध लकड़ियों को जब्त करने के साथ-साथ आरा मशीन भी उखाड़कर जब्त कर लिया गया। गौरतलब है कि गिरिडीह में संचालित 100 से अधिक अवैध आरा मील की खबर को दैनिक भास्कर ने 25 दिसंबर के अंक में प्रमुखता से प्रकाशित किया था। इसके बाद वन विभाग हरकत में आया और दो दिन बाद ही कार्रवाई शुरू कर दी गई। धनवार थाना पुलिस के सहयोग से छापामारी तीन अवैध आरा मीलों को ध्वस्त कर दिया गया। आरा मशीन उखाड़े जाने को लेकर संचालकों से वन विभाग के पदाधिकारी की तीखी नोक-झोंक भी हुई। लेकिन मौके पर मौजूद पुलिस जवानों ने सारे लोगों को खदेड़ भगाया, और जेसीबी से ध्वस्त करते हुए सारे लकड़ियों मशीन को जब्त कर लिया गया। संचालक लक्ष्मण राणा, शंकर साव मनोज साव के आरा मील को जब्त कर वन अधिनियम के तहत कार्रवाई शुरू कर दी गई है। छापामारी के दौरान खोरीमहुआ दंडाधिकारी नरेश कुमार वर्मा, रेंजर आरके शर्मा थाना प्रभारी नीरज कुमार आदि थे।
25 दिसंबर काे प्रकाशित खबर।
इधर पूर्वी वन प्रमंडल के डीएफओ कुमार आशीष ने कहा की उनके वन प्रमंडल में करीब तीन दर्जन अवैध आरा मील संचालित हो रहे हैं। जो बेंगाबाद, गांडेय, पीरटांड़ डुमरी में है। सभी को चिन्हित कर लिया गया है। छापामारी के साथ कार्रवाई के लिए एसपी से पुलिस बल की मांग की गई है। पुलिस बल मिलते ही अवैध आरा मिलों धावा बोला जाएगा। बगैर पुलिस के सहयोग के कार्रवाई करना संभव नहीं है। क्योंकि इस प्रमंडल में मात्र 12 वनपाल और वनरक्षी है।
डीएफओ छापामारी की तैयारी कर रहे थे और उधर आरा मिल संचालक बेशकीमती लकड़ियों को ठिकाने लगा रहे थे। वैसे वन विभाग का यह खेल काफी पुराना है। सूचना है कि धनवार थाना क्षेत्र में अवैध आरा मिल संचालन की खबर दैनिक भास्कर ने 25 दिसंबर को प्रकाशित किया था। 26 दिसंबर की सुबह से ही छापामारी की तैयारी पश्चिमी वन प्रमंडल में शुरू हो गई थी। शाम तक पूरी सूची तैयार कर ली गई और धनवार में छापामारी करने का निर्णय लिया गया। इसके साथ ही सूचना आरा मिल संचालकों तक पहुंच गई। परिणाम हुआ कि मोटे-मोटे सिल्ली को संचालकों ने रातों-रात ठिकाने लगा दिया। मामूली रद्दी लकड़ियों को मील में छोड़ दिया गया। 27 दिसंबर की सुबह 10 बजे डीएफओ दल बल के साथ धनवार के लिए रवाना हुए और पुलिस बल के साथ करीब 12 बजे छापामारी शुरू की गई।
अवैध मिल चिह्नित, जारी रहेगा अभियान : केशर
डीएफओजेपी केशरी ने बताया कि राजधनवार वन प्रक्षेत्र के देवदानगर स्थित लक्ष्मण राणा, राजधनवार हाईस्कूल के पीछे शंकर साव और बाजार से मात्र दो किलोमीटर दूरी पर स्थित मनोज साव अवैध आरा मिल को जब्त कर लिया गया है। आरा मीलों को उखाड़ कर जब्त कर लिया गया है। साथ ही संचालक के खिलाफ वन अधिनियम के तहत प्राथमिकी दर्ज की गई है। उन्होंने कहा की उसके वन प्रमंडल क्षेत्र में संचालित सारे अवैध आरा मिलों को चिन्हित कर लिया गया है। जिसके खिलाफ चरणबद्ध तरीके से कार्रवाई की जाएगी। कहा कि इस कार्रवाई में जमुआ, राजधनवार और हीरोडीह थाना पुलिस का सहयोग रहा। इसी तरह पुलिस का सहयोग रहा तो जिले में संचालित तमाम आरा मिलों के खिलाफ कार्रवाई आसानी से कर ली जाएगी।
जेसीबी से तोड़ते आरा मिल का घर।
दैनिक भास्कर में 25 दिसंबर यानी शुक्रवार को 100 से अवैध आरा मिलों से शीर्षक से प्रकाशित खबर के बाद वन विभाग हरकत में आया। भास्कर ने इस बात का खुलासा किया कि किस तरह जिले में अधिकारियों की मिलीभगत से जिले में जंगल लूट की छूट और अवैध आरा मिलों का संचालन बेखौफ चल रहा है। लेकिन विभाग के अधिकारियों ने इस बार भी पहले की तरह महज खानापूर्ति कर अपनी ड्यूटी पूरी कर ली। पूरे जिले में केवल 3 आरा मिलों पर ही कार्रवाई हुई। दिलचस्प बात तो यह है कि गुरुवार को जो विभाग अवैध आरा मिलों की संख्या बताने में असमर्थ था अब उसी विभाग के अधिकारी कह रहे हैं कि जिले के सभी आरा मिलों को चिह्नित कर सूची बना ली गई हैै। जल्द ही कार्रवाई करेंगे। सूत्रों की माने तो आरा मिलों के संचालन में स्थानीय पुलिस की भूमिका भी संदेह के घेरे में है। क्योंकि किसी भी कार्रवाई से पहले पुलिस को इसकी सूचना दी जाती है। लेकिन कार्रवाई से पहले से आरा मिलों के संचालक सभी लकड़ी को गायब कर देते हैं। कार्रवाई महज एक दिखावा खानापूर्ति बनकर रह जाती है।
मशीन लोड करता जेसीबी।
{अधिकारियों से संचालकों की नोकझोंक, पुलिस ने खदेड़ा
{ चहारदीवारी छप्पर को भी किया गया धराशायी
bho_Deva hin_Deva bho_Deva hin_Deva hin_Deva hin_Deva hin_Deva bho_Deva hin_Deva hin_Deva awa_Deva hin_Deva